  Виталий Пронин Кун Думаысь информационной политикая, информационной  технологиосъя но связья комитетлэн тӧроез Леонид Левин вераськиз СМИ-осын герӟаськем выль законъёс сярысь.Пусйиз: газет-журналъёсын али 45 процентэз бамъёс реклама луыны быгато, азьвыл 40 процент вал. Со сяна, интыосысь телеканалъёс быгато общедоступной статус басьтыны.- Шаерысьтымы сыӵе статус басьтыны быгатӥз «Удмуртия» телеканал гинэ, - вераз Удмуртиысь Печатья но ивор вӧлмытонъя агентстволэн кивалтӥсез А. Воронцов. - Туннэ нуналлы телевизор пультысь со 21-тӥ кнопка борды юнматэмын.Журнал-газетъёслэн ӵуказе нуналзы пумысен Леонид Левин вераз:- Тиражъёс котькытын ичиёмо. Соин ик уже Интернетэз кутоно - сайт тунсыко но яркыт мед луоз, соцсетьёсты но вунэтоно ӧвӧл.Со сяна, Алексей Воронцов вазиськиз Владимир Путинлэн «май указъёсызъя» уждун будэтон списоке журналистъёсты но пыртон пумысен. Озьы ик, Россиысь почталэн ужамезъя юанъёс кылдӥзы, кылсярысь, кыдёкысь гуртын улӥсьёслы журнал-газет вуттэм понна дотациос чаклано. Леонид Левин верамъя, та ужпумъёсты, мукетъёссэ али сэрттон-пертчон мынэ.УД  